Ar skrivadur "nord" e gwenedeg kozh n'eo ket ur brouenn tamm ebet, peogwir e veze skrivet "sord" evit "seurt", "pond" evit "pont", h.a.  Deuet eo ar ger  "norzh" (evel "su") eus ur yezh norsek bennak (? daneg, frizoneg, saozneg kozh pe goshoc'h...), ha n'eo ket dre ma'z eus stummoù kenorin e galleg eo ret sellet ouzh ar galleg! N'eo ket dre ma kaver "tribord" ha "babord" e galleg ne vez ket skrivet "stribourzh" ha "babourzh" (gant "zh").  Evit ar stumm "nortiñ" e c'heller kavout anezhañ e-barzh geriadur Fafa, ha geriadur brezhoneg Douarnenez Per Denez a ro ar stumm "norchiñ". N'eus nemet un "t" a c'hell reiñ "ch" en degouezh-se.